มื้อเย็นของวันที่ผ่านมา นิวคุงได้ไปเดินเล่นหาอะไรกินแถวๆตลาดมหาสิน ซอยสุขุมวิท 101/1 ก็ได้แวะกินยำที่ร้าน ยำดะ เลยเอามารีวิวซะเลย
โดยร้าน ยำดะ นี้จะเปิดขายอยู่ใกล้ปากซอยวชิรธรรมสาธิต 19 หาร้านได้ไม่ยากครับ
โดยร้านจะเป็นแผงลอย สั่งของกินแล้วไปนั่งรอที่โต๊ะอาหารได้เลยครับ รอไม่นานก็ได้กินละ

เมนูยำของที่ร้านนั้นก็จะมีให้เลือกหลากหลายเมนูเลย มองคร่าวๆแล้วก็เกือบจะ 20 เมนูเลยทีเดียว
ราคายำต่อจานก็จะอยู่ที่ราวๆจานละ 40-50 บาทครับ

วันนี้นิวคุงได้สั่งกินเป็นเมนู ยำปลาหมึกและยำมาม่า ครับ
ยำมาม่าที่ร้านนี้ยำออกมาได้รสอร่อยแบบเผ็ดสดชื่นดี กินแล้วจะมีรสเผ็ดหวานอร่อยแบบที่ไม่เผ็ดลิ้นมาก กินแล้วเผ็ดเจริญอาหารดี มาม่าใช้เส้นมาม่าแท้เหนียวนุ่มอร่อย และเครื่องทะเลในจานก็สดใหม่ดี เนื้อกุ้งแน่นหวานเด้งๆเลย
ยำปลาหมึกนั้น จะเป็นยำที่ใช้เนื้อปลาหมึกล้วนๆ กินแล้วรสจะไม่ค่อยต่างจากยำมาม่ามากนัก อร่อยเหมือนกัน ตัวปลาหมึกเนื้อแน่นเด้งๆหวานๆเลย

สรุปโดยรวม (เต็ม 10)
ให้ 8 คะแนน รสชาติยำร้านนี้สดใหม่และสะอาดดีครับ อยากกินแซ่บๆลองร้านนี้เลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  22 / 12 / 57
